text: Бъфет продаде още акции на IBM и добави нови на Apple - Money.bg
  15.11.2017 09:33:36
  15.11.2017 09:33:38
  Уорън Бъфет продължава да намалява някога огромната инвестиция в International Business Machines Corp. (IBM) и да залага нови средства в успеха на Apple. Компанията му Berkshire Hathaway Inc. е намалила дела си в IBM с още една трета до около 37 милиона акции към края на третото тримесечие на 2017 г. Тогава оценка бе около 5.4 милиарда долара.
  През 2011 г. Бъфет наля над 10 милиарда долара в IBM, което стана една от най-големите инвестиции на компанията му. Ходът шокира много, основно защото милиардерът отказваше да се занимава с технологични акции. По-рано тази година обаче той започна да намалява дела си в нея.
  В интервю за CNBC от май 2017 г. той заявява, че "вече не вярва в светлото бъдеще на IBM" и компанията вече не му се струва толкова перспективна, както преди шест години.
  Πo дaнни oт aнaлиз нa Маrkеtѕ Іnѕіdеr Бъфeт e зaгyбил 787 милиoнa дoлapa oт инвecтициятa cи ІВМ oт 2011 г. дo края на първото тримесечие на годината. Kъм ĸpaя нa 2016 г. нeгoвaтa ĸoмпaния Веrkѕhіrе Наthаwау бeшe нaй-гoлeмият aĸциoнep в тexнoлoгичнaтa фиpмa c 81 милиoнa дялa.
  В същото време популярният милиардер увеличава инвестициите в Apple, като през третото тримесечие вече притежава около четири милиона акции на стойност близо 21 милиарда долара.